2016-05-

PASIŪLYMAS

DĖL LIETUVOS RESPUBLIKOS VIEŠŲJŲ PIRKIMŲ ĮSTATYMO NR. I-1491 PAKEITIMO ĮSTATYMO PROJEKTO NR. XIIP-3750

Siūloma keisti	Pasiūlymo turinys
Str.	Str. d.	P.

84	8	Argumentai: 2007 m. gruodžio 11 d. Europos parlamento ir tarybos direktyvos 2007/66/EB iš dalies keičiančios Tarybos direktyvas 89/665/EEB ir 92/13/EEB dėl viešųjų sutarčių suteikimo peržiūros procedūrų veiksmingumo didinimo (toliau – direktyva 2007/66/EB) 2 straipsnyje išdėstyto 2 a straipsnio, kuriuo papildoma 1989 m. gruodžio 21 d. Tarybos direktyva 89/665/EEB dėl įstatymų ir kitų teisės aktų, susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis, derinimo, veiksmingumo didinimo (toliau – direktyva 89/665/EEB), 2 dalyje numatyti tokie minimalūs pirkimo sutarties sudarymo atidėjimo terminai: 10 kalendorinių dienų laikotarpis, kuris pradedamas skaičiuoti nuo kitos dienos po to, kai atitinkamiems dalyviams ir kandidatams faksu arba elektroninėmis priemonėmis nusiųstas sprendimas dėl sutarties suteikimo, ar, jei naudojamos kitokios ryšių priemonės, – arba nepasibaigęs bent 15 kalendorinių dienų laikotarpis, kuris pradedamas skaičiuoti nuo kitos dienos po to, kai atitinkamiems dalyviams ir kandidatams išsiunčiamas sprendimas dėl sutarties suteikimo, arba nepasibaigęs bent 10 kalendorinių dienų laikotarpis, kuris pradedamas skaičiuoti nuo kitos dienos po to, kai buvo gautas sprendimas dėl sutarties suteikimo. Atsižvelgiant į tai, kas išdėstyta, tai, kad šiuo metu Lietuvos Respublikos viešųjų pirkimų įstatyme įtvirtintas tik vienas 15 kalendorinių dienų trukmės atidėjimo terminas, ir siekiant optimizuoti pirkimo procedūras ir sutrumpinti jų organizavimo laiką, siūlytina, vadovaujantis direktyvos 2007/66/EB 2a straipsnio dalimi, Lietuvos Respublikos viešųjų pirkimų įstatymo Nr. I-1491 pakeitimo įstatymo projekto (toliau – Įstatymo projektas) 1 straipsnyje nauja redakcija išdėstyto Lietuvos Respublikos viešųjų pirkimų įstatymo (toliau – Įstatymas) 84 straipsnio 8 dalyje nustatyti kelis atidėjimo terminus, įtvirtinant naują reglamentavimą: ne mažiau kaip 10 kalendorinių dienų, nuo kitos dienos po to, kai atitinkamiems dalyviams ir kandidatams faksu arba elektroninėmis priemonėmis išsiųstas sprendimas dėl sutarties sudarymo, arba ne mažiau kaip 10 kalendorinių dienų, nuo kitos dienos po to, kai buvo gautas sprendimas dėl sutarties sudarymo, kai naudojamos kitokios ryšių priemonės. Pasiūlymas: Įstatymo 84 straipsnio 8 dalį išdėstyti taip: „8. Pirkimo sutartis ar preliminarioji sutartis turi būti sudaroma nedelsiant, bet ne anksčiau negu pasibaigė atidėjimo terminas, kuris negali būti trumpesnis nei 15 10 dienų, nuo kitos dienos po to, kai atitinkamiems dalyviams ir kandidatams faksu arba elektroninėmis priemonėmis išsiųstas sprendimas dėl sutarties sudarymo, arba ne trumpesnis nei 10 dienų, nuo kitos dienos po to, kai buvo gautas sprendimas dėl sutarties sudarymo, kai naudojamos kitokios ryšių priemonės. Atidėjimo terminas gali būti netaikomas, kai: 1) vienintelis suinteresuotas dalyvis yra tas, su kuriuo sudaroma pirkimo sutartis ar preliminarioji sutartis, ir nėra suinteresuotų kandidatų; 2) pirkimo sutartis sudaroma dinaminės pirkimo sistemos pagrindu arba preliminariosios sutarties pagrindu; 3) pirkimo sutartis arba preliminarioji sutartis sudaroma atliekant mažos vertės pirkimą arba pirkimo sutartis sudaroma žodžiu.“
2	42	Argumentai: Atsižvelgiant į tai, kad siūloma keisti Įstatymo 84 straipsnio 8 dalyje įtvirtiną atidėjimo terminą, siūlytina tikslinti ir Įstatymo 2 straipsnio 42 dalyje pateiktą Viešojo pirkimo–pardavimo sutarties arba preliminariosios viešojo pirkimo–pardavimo sutarties sudarymo atidėjimo termino sąvokos apibrėžimą. Pasiūlymas: Įstatymo 2 straipsnio 42 dalį išdėstyti taip: „42. Viešojo pirkimo–pardavimo sutarties arba preliminariosios viešojo pirkimo–pardavimo sutarties sudarymo atidėjimo terminas (toliau–atidėjimo terminas) – laikotarpis, kuris prasideda nuo perkančiosios organizacijos pranešimo apie sprendimą sprendimo nustatyti laimėjusį viešojo pirkimo pasiūlymą išsiuntimo faksu arba elektroninėmis priemonėmis iš perkančiosios organizacijos suinteresuotiems viešojo pirkimo kandidatams ir suinteresuotiems viešojo pirkimo dalyviams dienos arba nuo sprendimo dėl sutarties sudarymo gavimo dienos, kai naudojamos kitokios ryšių priemonės ir kuriuo negali būti sudaroma viešojo pirkimo–pardavimo sutartis ar preliminarioji viešojo pirkimo–pardavimo sutartis.“
98	3	Argumentai: Lietuvos Aukščiausiojo teismo jurisprudencijoje yra konstatuota, kad tiekėjai (kaip ir perkančiosios organizacijos) – profesionalūs viešųjų pirkimų teisinių santykių subjektai. Tai reiškia, kad abi šalys turi sąžiningai laikytis ir taikyti viešųjų pirkimų procedūras reglamentuojančių teisės aktų. Praktikoje pastebima, kad tiekėjai savo teisėmis piktnaudžiauja. Perkančiosios organizacijos sprendimą, priimtą tam tikrame pirkimo procedūrų etape, skundžia teikdami net kelias pretenzijas. Tiekėjas, išanalizavęs perkančiosios organizacijos viešai paskelbtą sprendimą ir nustatęs, kad yra skųstini du ar daugiau sprendime išdėstyti aspektai, skundžia tik vieną. Perkančiajai organizacijai sustabdžius pirkimo procedūras, priėmus argumentuotą sprendimą pretenzijos atžvilgiu ir jį paviešinus, tiekėjas teikia dar vieną pretenziją dėl kitų likusių skųstinų sprendimo aspektų. Siekiant sumažinti tiekėjų pretenzijų skaičių siūlytina papildyti Įstatymo 98 straipsnio 3 dalį nuostata, numatančia, kad tiekėjas, teikdamas pretenziją dėl perkančiosios organizacijos priimto kiekvieno sprendimo ar veiksmo, turi būti atsakingas pirkimo procedūrų dalyvis ir vienu kartu teikti pretenziją dėl visų galimai jo teises pažeidžiančių perkančiosios organizacijos priimto sprendimo ar veiksmo aspektų. Pasiūlymas: Įstatymo 98 straipsnio 3 dalį išdėstyti taip: „3. Tiekėjas, norėdamas iki pirkimo sutarties ar preliminariosios sutarties sudarymo ginčyti perkančiosios organizacijos sprendimus ar veiksmus teisme, pirmiausia raštu (faksu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją) turi pateikti pretenziją perkančiajai organizacijai. Dėl perkančiosios organizacijos priimto sprendimo arba atlikto veiksmo gali būti pateikta viena pretenzija. Perkančioji organizacija neprivalo iš naujo nagrinėti tiekėjo pretenzijos, kuri teikiama pakartotinai dėl to paties pagrindo, išskyrus atvejus, kai nurodoma naujų aplinkybių ar pateikiama papildomų argumentų, leidžiančių abejoti perkančiosios organizacijos sprendimo pagrįstumu.“
99	1	Argumentai: Direktyvos 2007/66/EB 2 straipsnyje išdėstytame 2 c straipsnyje, kuriuo papildoma direktyva 89/665/EEB, numatyti tokie minimalūs prašymo dėl peržiūros pateikimo terminai: bent 10 kalendorinių dienų, kurios pradedamos skaičiuoti nuo kitos dienos po to, kai dalyviui arba kandidatui faksu arba elektroninėmis priemonėmis išsiunčiamas perkančiosios organizacijos sprendimas, ar, jei naudojamos kitokios ryšių priemonės, – šis laikotarpis turi būti bent 15 kalendorinių dienų, pradedant skaičiuoti nuo kitos dienos po to, kai dalyviui ar kandidatui išsiunčiamas perkančiosios organizacijos sprendimas, arba bent 10 kalendorinių dienų, skaičiuojant nuo kitos dienos po to, kai buvo gautas perkančiosios organizacijos sprendimas. Siekiant optimizuoti pirkimo procedūras ir sutrumpinti jų organizavimo laiką, siūlytina įstatymo 99 straipsnio 1 dalyje numatyti pretenzijų pateikimo terminus apibrėžiant juos, kaip numato direktyva 2007/66/EB. Pasiūlymas: Įstatymo 99 straipsnio 1 dalį išdėstyti taip: „1. Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui (išskyrus ieškinį dėl pirkimo sutarties ar preliminariosios sutarties pripažinimo negaliojančia ar ieškinį dėl pirkimo sutarties nutraukimo pripažinimo nepagrįstu): 1) per 15 dienų nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos per 10 dienų, kurios pradedamos skaičiuoti nuo kitos dienos po to, kai tiekėjui faksu arba elektroninėmis priemonėmis išsiunčiamas perkančiosios organizacijos sprendimas; 2) per 10 dienų skaičiuojant nuo kitos dienos po to, kai tiekėjas gavo perkančiosios organizacijos sprendimą kitomis ryšio priemonėmis; 3) per 10 dienų (supaprastintų pirkimų atveju – per 5 darbo dienas) nuo paskelbimo apie perkančiosios organizacijos priimtą sprendimą dienos, jeigu šiame įstatyme nėra reikalavimo raštu informuoti tiekėjus apie perkančiosios organizacijos priimtus sprendimus.“
99	2	Argumentai: Atsižvelgiant į siūlomus Įstatymo 99 straipsnio 1 dalies pakeitimus, kartu siūlytina tikslinti Įstatymo 99 straipsnio 2 dalį. Pasiūlymas: Įstatymo 99 straipsnio 2 dalį išdėstyti taip: „2. Jeigu perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per 15 10 dienų nuo tos dienos, kurią perkančioji organizacija turėjo raštu pranešti apie priimtą faksu arba elektroninėmis priemonėmis išsiųsti sprendimą pretenziją pateikusiam tiekėjui, suinteresuotiems kandidatams ir suinteresuotiems dalyviams, arba per 10 dienų, nuo kitos dienos po to, kai turėjo būti gautas perkančiosios organizacijos sprendimas, kai naudojamos kitokios ryšių priemonės.“
100	Argumentai: Direktyvos 2007/66/EB 2 straipsnyje išdėstytame 2 c straipsnyje, kuriuo papildoma direktyva 89/665/EEB, numatyti tokie minimalūs prašymo dėl peržiūros pateikimo terminai: bent 10 kalendorinių dienų, kurios pradedamos skaičiuoti nuo kitos dienos po to, kai dalyviui arba kandidatui faksu arba elektroninėmis priemonėmis išsiunčiamas perkančiosios organizacijos sprendimas, ar, jei naudojamos kitokios ryšių priemonės, – šis laikotarpis turi būti bent 15 kalendorinių dienų, pradedant skaičiuoti nuo kitos dienos po to, kai dalyviui ar kandidatui išsiunčiamas perkančiosios organizacijos sprendimas, arba bent 10 kalendorinių dienų, skaičiuojant nuo kitos dienos po to, kai buvo gautas perkančiosios organizacijos sprendimas. Siekiant suderinti Įstatyme siūlomu sprendimų pateikimo būdus ir terminus, siūlytina patikslinti Įstatymo 100 straipsnio 2 dalį. Pasiūlymas: Įstatymo 100 straipsnio 2 dalį išdėstyti taip: „2. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties ar preliminariosios sutarties anksčiau negu po 15 10 dienų nuo rašytinio faksu arba elektroninėmis priemonėmis išsiųsto pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos arba ne anksčiau negu po 10 dienų, kai buvo gautas perkančiosios organizacijos sprendimas, kai naudojamos kitokios ryšių priemonės.

Teikia

Seimo narys Juozas Olekas